વ્યાસે રચેલા દુર્યોધનવધમાંના નાટ્યની જેમ જ તેમાં તેમણે વાપરેલો વિવેક પણ જણાય છે. બીજી બધી બાબતો જોડે વ્યાસે એ પણ બતાવ્યું છે કે, જિંદગીની અંતિમ ક્ષણે દુર્યોધનના મનમાં આવેલા ભાવ ‘આપણે પાંડવપક્ષનું વેર લીધું’ એ કારણે કૃતકૃત્યતા અને સંતોષ એ છે. ‘મૃત્યુ સામે જોયો તેથી માણસ બદલાતો નથી’ એ ત્રિકાલાબાધિત સત્ય વ્યાસે દુર્યોધનના મૃત્યુમાં ગૂંથ્યું છે એ જોયા પછી, તેમણે તેમની કલાકૃતિની રચનામાં મનુષ્યસ્વભાવ પ્રત્યે રાખેલી નિષ્ઠા પ્રકર્ષથી જણાય છે.